Джащ  фэдэу героир тымылъэгъузэ ащ игугъу хьак1эщым щызэхэтэхы, ц1ыфмэ къыра1уал1эрэр къэтэш1э; авторыр Къаймэт 1ук1агъэмэ алъэхъу ык1и Василь 1ок1эшъ, ащ къэбарыр къыфе1уатэ; ащ фэд: Гъуч1ыпс / «Абдзэхэ шэк1ожъыр»/  ехьыл1агъэу къэбарыбэ къек1ок1ы, ар шэк1о бэлахьэу зэрэщытыгъэр къэбарыбэмэ къа1уатэ; рассказэу «Л1ыгъэ гъэунэф» хэт геройхэу Къызбэчрэ Алэмрэ зэ1умык1эхэзэ, якъэбар хьак1эщмэ ащызэхахых; повестэу «Шапсыгъэ пшъашъэм» икъежьап1эу хъурэр хьак1эщым шымэ яхьыл1агъэу гущы1эу къыщежьэрэр ары: л1ыжъэу Къарбэч а хьак1эщым исмэ къахэгущы1э, ятэжъы къы1отэжьыгъэ къэбар къафе1уатэ, гущы1эхэу: «Ар зыхъугъэр Бзыикъо заом ыуж...», - къызэрэригъажьэрэм хъугъэ-ш1эгъэ шъыпкъэ къазэрэк1элъык1ощтымк1э еджак1ом ш1ошъхъуныгъэ регъэш1ы.